Να κατασκευάσετε την κλάση Room η οποία θα αντιστοιχεί στο δωμάτιο ενός ξενοδοχείου. Στα προστατευόμενα μέλη θα περιέχει την ακέραια μεταβλητή days η οποία θα αντιστοιχεί στις ημέρες κράτησης τους δωματίου, την πραγματική μεταβλητή price η οποία θα αναφέρεται στην χρέωση του δωματίου ανά ημέρα και τη λογική μεταβλητή all\_inclusive η οποία θα είναι true εάν η κράτηση συμπεριλαμβάνει όλα τα γεύματα, διαφορετικά θα παίρνει την τιμή false.

Στα δημόσια μέλη θα περιέχει:

• Τη συνάρτηση κατασκευαστή, η οποία θα δέχεται τρία ορίσματα που θα δίνουν τιμές σε όλα τα ιδιωτικά μέλη, με προκαθορισμένες τιμές: 0 (μηδέν) για το days, 0 (μηδέν) για το price και false για το all\_inclusive.

• Τις συναρτήσεις GetDays, GetPrice και GetAll\_Inclusive οι οποίες θα επιστρέφουν τις τιμές των ημερών, της χρέωσης και της all inclusive κράτησης.

• Τη συνάρτηση TotalPrice η οποία θα υπολογίζει και θα επιστρέφει τη συνολική τιμή της κράτησης του δωματίου ως συνολική\_τιμή=χρέωση\_ανά\_ημέρα\*αριθμός\_ημερών.

Στη συνέχεια – εκτός κλάσης - να δημιουργήσετε τη συνάρτηση All\_Incl\_Total η οποία θα δέχεται ως όρισμα έναν πίνακα αντικειμένων της κλάσης Room καθώς και το μέγεθος του πίνακα. Η συνάρτηση θα υπολογίζει και θα εμφανίζει τον αριθμό των δωματίων στα οποία η κράτηση έχει γίνει ως all\_inclusive.

Να κατασκευάσετε στη main έναν πίνακα με αντικείμενα της κλάσης Room που θα περιέχει τα εξής τρία αντικείμενα:

* rm1 με αρχικές τιμές 3 για τις ημέρες, 50 για την τιμή ανά ημέρα και false για το all\_inclusive.
* rm2 με αρχικές τιμές 5 για τις ημέρες, 100 για την τιμή ανά ημέρα και true για το all\_inclusive.
* rm3 με αρχικές τιμές 4 για τις ημέρες, 120 για την τιμή ανά ημέρα και true για το all\_inclusive.

Να υπολογίσετε και να τυπώσετε το συνολικό ποσό που θα λάβει το ξενοδοχείο για όλο το πλήθος των ημερών, καθώς και τον αριθμό των δωματίων στα οποία η κράτηση έχει γίνει ως all\_inclusive.